ΓΡΑΠΤΗ ΕΡΩΤΗΣΗ E-2640/97 υποβολή: Paul Lannoye (V) προς το Συμβούλιο (1 Σεπτεμβρίου 1997)

Θέμα: Χρησιμοποίηση εντομοκτόνων με οργανικά φωσφάτα κατά τη διάρκεια του πολέμου του Κόλπο

Σύμφωνα με άρθρο του «The Lancet» (τεύχος 349, Μάρτιος 1997, σελ. 707), τα βρετανικά στρατεύματα, κατά τη διάρκεια του πολέμου στον Κόλπο, χρησιμοποίησαν σε τουλάχιστον τρεις περιπτώσεις και/ή εξετέθησαν σε εντομοκτόνα τα οποία χρησιμοποιήθηκαν ως μέσο χημικού πολέμου.

Έχει υπόψη του το Συμβούλιο το εν λόγω άρθρο ή άλλες πληροφορίες σχετικά με γεγονότα αυτού του τύπου; Είναι το Συμβούλιο σε θέση να απορρίψει ή να επιβεβαιώσει αυτές τις πληροφορίες; Μπορεί ειδικότερα το Συμβούλιο να επιβεβαιώσει σε ποιές περιπτώσεις έχουν χρησιμοποιηθεί φυτοφάρμακα για στρατιωτικούς και όχι για γεωργικούς σκοπούς; Μπορεί το Συμβούλιο να επιβεβαιώσει ότι παρόμοια πιθανή στρατιωτική χρήση θα ήταν ή υπήρξε παραβίαση οιασδήποτε νομοθεσίας της Ευρωπαϊκής Ένωσης και/ή των διεθνών συνθηκών ελέγχου των εξοπλισμών στις οποίες έχει προσχωρήσει η Ευρωπαϊκή Ένωση και τα κράτη μέλη της; Έχει ειδικότερα σημειωθεί παραβίαση της Σύμβασης Χημικών Όπλων; Εάν ναι, τί μέτρα έλαβε το Συμβούλιο ή πρόκειται να λάβει σχετικά;

Απάντηση (13 Νοεμβρίου 1997)

Δεν έχει τεθεί υπόψη του Συμβουλίου η υπόθεση στην οποία αναφέρεται ο αξιότιμος κ. Βουλευτής. Συνεπώς το Συμβουλιο δεν είναι σε θέση να σχολιάσει τα διάφορα ζητήματα που προκύπτουν από τους ισχυρισμούς που περιέχονται στο αναφερόμενο άρθρο.

Ωστόσο, το Συμβούλιο επωφελείται της ευκαιρίας για να υπευθυμίσει την πολιτική της Ευρωπαικής Ενωσης όσον αφορά τα βιολογικά και χημικά όπλα καθώς και τις μεταφορές αγαθών που μπορουν να έχουν διπλή χρήση, δηλαδή πολιτικη και στρατιωτική.

Στο πλαίσιο της κοινής εξωτερικής πολιτικής και πολιτικής ασφάλειας της Ενωσης, το Συμβούλιο αποδίδει ιδιαίτερη σημασία στους τομείς του αφοπλισμού, του ελέγχου των εξοπλισμών και της μη διάδοσης.

Το Συμβούλιο θέσπισε κοινές δράσεις και θέσεις στον ίδιο τομέα και η Ενωση επιδίδεται σε συνεχή δραστηριότητα με σκοπό τη διεύρυνση της ζώνης συνάινεσης γύρω από αυτά τα μέσα και την πλρη εφαρμογή τους.

Οπως γνωρίζει ο αξιότιμος κ. Βουλευτής, όλα τα κράτη μέλη της Ενωσης είναι συμβαλλόμενα μέρη στις δύο διεθνείς συνθήκες περί απαγορεύσεως των χημικών και βακτηριακών όπλων. Εξάλλου η Ενωση είναι πολύ δραστήρια όσον αφορά την ενίσχυση αυτών των συνθηκών όπως:

- προκειμένου για την Σύμβαση περί απαγορεύσεως της αναπτύξεως, παραγωγής και αποθηκεύσεως βακτηριακών (βιολογικών) και τοξινικών όπλων (CABT) και καταστροφής αυτών, η Ενωση αποδίδει ιδιαίτερη σημασία στην ενίσχυση της Σύμβασης.

- η Ενωση εξέφρασε την ιδιαίτερη ικανοποίησή της για την έναρξη ισχύος, στις 29 Απριλίου 1997, της Σύμβασης για την απαγόρευση της ανάπτυξης, παραγωγής, αποθήκευσης και χρήσης χημικών όπλων για την καταστροφή τοςυ (ΣΧΟ).

Υπενθυμίζεται επίσης ότι το 1994, το Συμβούλιο θέσπισε καθεστώς ελέγχου των εξαγωγών αγαθών που μπορούν να έχουν τόσο πολιτική όσο και στρατιωτική χρήση (αγαθά διπλής χρήσης). Ο κατάλογος των προϊόντων στα οποία εφαρμόζονται οι έλεγχοι ακολουθεί την εξέλιξη των διαφόρων διεθνών συμφωνιών και καθεστώτων στα οποία είναι συμβαλλόμενα μέρη τα κράτη μέλη και ενημερώνεται τακτικά.

Αυτό το καθεστώς ελέγχου έχει χρησιμεύσει ως πρότυπο σε πολλά τρίτα κράτη που εμπνεύστηκαν απ' αυτό για να εκσυγχρονίσουν τη νομοθεσία τους.